JohanHeinsen/ENO huggingface dataset:
Odense Adresse-Contoirs Efterretninger, 1836-09-06
Efterretninger og ledige geistlige Embeders Jndtægter og de paa samme hvilende Byrder: 1. Sandager og Hollevad Sognekald i Fyen. Gammel Angivelse 250 Rd. Embedets nuværende Jndtægter bestaa efter den senest indkomne Beretning i 1) Korntienden af Pastoratets 255 Tdr. Hartkorn, herunder indbefattet den tredobbelte Tiende af Annergaarden, ydes med bo Tdr. 2 Skpr. Rug, 81 Tdr. 3 Skpr. Byg og 5 Tdr. 1 Skp. Havre. 2) Qvægtiende og Smaaredsel circa 24 Rbd. 3) Offer og Accidentser, cirka 200 Rbd. 4) Landgilde af Annergaarden 6 Tdr. 2 Skpr. Byg samt 7 Rbd., nogle Høstdage og tvende Kjørsler. Af et Fæstehuus svares 8 Rbd. og 10 Dages Arbeide. 5) Præstegaarden staaer for Hartkorn 4 Tdr. 4 Skpr. 3 Fdkr. 1 Alb. med et Areal af 51 Tdr. Land. Dragonhest holdes.
Odense Adresse-Contoirs Efterretninger, 1836-09-06
2. Høiberg og Elsborg Sognekald i Aarhuus Stift. Gammel Angivelse 125 Rd. Embedets nærværende Jndtægter, ere opgivne at bestaae: 1) Korntienden af begge Sognes 152 Tdr. tiendeydende Hartkorn udgjør omtrent 56 1/2 Tdr. Rug, 29 1/2 Tdr. Byg og 44 Tdr. Havre, 2) Nannest 34 Lpd. 12 1/2 Pd. Brød, 15 Ol 3 2/8 Snese Æg, 8 Lpd. 9 1/4 Pd. Ost. 3) Offer og Accidentser cirka 140 Rbd. 4) Præstegaarden staaer for Hartkorn 5 Tdr. 1 Skp. med et Areal af henimod 60 Tdr. Land Ager, en betydelig Hedelod, en liden Eng, gode Tørvemoser og en Skov paa omtrent 30 Tdr. Land. Dette Embede er iblandt dem, som allernaadigst er forundt særdeles Lettelse i Skatter. Militairhest holdes ikke. Paa Embedet hviler et Laan af Stif angaa de tets offentlige Midler, der er anvendt til Præstegaards=Skovenes Jndhegning, hvorpaa endnu resterer 85 Rbd., som, foruden at forrentes, afdrages med 5 Rbd. aarlig. Enkepension bliver at udrede. Skibs-Efterretninger. Den 2 Septbr. ankom nordfra og ankrede i Renden ved Kjøbenhavn et russisk Linieskib, en Fregat og to Brigger.
Odense Adresse-Contoirs Efterretninger, 1836-09-06
Tre Søefolk fra Swinemunde ere blevne reddede paa Søen af et engelsk Skib, som landsatte dem i Helsingøer.
Odense Adresse-Contoirs Efterretninger, 1836-09-06
Skibet Regina, ladet med Steenkul til Stettin, strandede paa Anholts Rif. Kapitainen og 3 Mand havde allerede frelst sig i Storbaaden, da den blev revet løs fra Skibet, og Styrmanden tilligemed to Matroser bleve altsaa tilbage med den visse Død for Øie, idet hver Styrtesøe revet Stykke bort af Vraget. J denne Nød surrede de hverandre fast til nogle Planker, hvormed de, befalende sig Gud i Vold, dreve tilsøes. Flere Skibe passerede dem forbi, uden at blive dem vaer, men endelig vare de dog saa heldige, at blive bemærkede og optagne af en engelsk Brig.
Odense Adresse-Contoirs Efterretninger, 1836-09-06
Tildragelser. Natten mellem 2 og 3 Septbr. udbrød der Jld paa Christianshavn i en Gaard, som nylig er kjøbt af Dr. Krarup til hans Jnstitut. Da Bygningen var under Reparation, boede der Jngen, men derved fik Jlden ubemærket saa megen Magt, at Gaarden blev aldeles ødelagt, og en tilstødende ny, ikke ganske fuldendt, Bygning blev med Nød og Neppe reddet. Under Branden selv kom Jngen til Skade, men den følgende Morgen faldt den friske Gesims paa den nye Bygning ned, hvorved et Stillads blev nedrevet, og en Straalemester styrtede til Jorden, og blev, slemt forslaaet, bragt paa Hospitalet. Jlden formodes at være opstaaet ved nogle Haandværkeres Uforsigtighed.
Odense Adresse-Contoirs Efterretninger, 1836-09-06
Blandinger. Hs. Durchlauchtighed Landgreve og Statholder Prinds Frederik af Hessen har fristet den haarde Skjebne at miste sin Gemalinde, Baronesse v. Lillienkron, fød v. Brockdorff, af det høiadelige Huus Rohlstorff, en Alder af 58 Aar. Natten mellem den 23 og 24 Aug. bortkaldte Forsynet denne almeenagtede Dame, hvis Sands for alt Ædelt og Stort, hvis lyse Aand og ædle Hjerte længe vil savnes af Alle, som havde den Lykke at kjende hende, og forstode at skatte hendes høie Værd. Ved hendes Grav fælde nu Mange, hvis Velgjørerinde den sjeldne Hedengangne var, Smertens og Taknemmelighedens oprigtige Taarer.
Odense Adresse-Contoirs Efterretninger, 1836-09-06
J Thisted have Jndvaanerne i nogen Tid frydet sig ved det Werlighske Skuespillerselskab, som har givet 10 Forestillinger der. Publikums Yndling, Jfr. Falck, gjorde saamegen Lykke, at hun blev fremkaldt, og menes at kunne være en Prydelse for selve Hovedstadens Theater. Den 30 August forlod Selskabet denne Bye, for over Skive og Viborg at begive sig til Fredericia, hvor det agter at indtræffe til Hs. Kongelige Høihed Prinds Frederik Carl Christians Fødselsdag. At Mange sætte Meningsfrihed i at gjøre sine egne, men ikke Andres Meninger gjeldende, er kun alt for bekjendt. Følgende Exempel kan imidlertid give et Bidrag, hertil: Ved at anføre de af den Kongelige Kommissarius, Konferentsraad Ørsted, i hans Slutningstale til den jydske So Stænderforsamling fremsatte Yttringer og Forsamlingens Beslutning angaaende Spørgsmaalet og Forhandlingernes Offentlighed, beklage baade Fædrelandet, og Kieler Korrespondentsblad, at Danmarks meest hædrede Mand har kunne tale saaledes, og at den Viborger Forsamling har kunne beslutte saaledes.
Odense Adresse-Contoirs Efterretninger, 1836-09-06
Ogsaa fra Apenrade har Hs. Durchlauchtighed Hertugen af Augustenborg modtaget en Adresse, underskrevet af 175 Personer, i Anledning af hans til Stænderforsamlingen indgivne Proposition. Den franske Minister i Kjøbenhavn har paa sin Regjerings Vegne tilstillet den indfødte Slesviger Benetters Søstre hver en Sum af 1200 Franker. Disse, som boe i Slesvig, mistede nemlig deres Broder, der altid kjærligt understøttede dem, i Julidagene 1830 i Paris, hvor han var bosat og faldt som Nationalgardist. Da nu det franske Deputeert=Kammer i forrige Aar voterede Pensioner for de Faldnes Familier, henvendte Søstrene sig i deres Nød med et Bønskrift til de Franskes Konge, som, efter at være underrettet om Sandheden heraf ved sit Gesandtskab og Øyrigheden i Slesvig, med ædel Humanitet antog sig deres Sag, og opfyldte deres Ønsker.
Odense Adresse-Contoirs Efterretninger, 1836-09-06
Lollands=Falsters Stiftstidende gienkalder nu Rygtet om Skriftstøber Jørgensen Jomtous Død (S. 611) som urigtigt. Han skal meget mere i bedste Velgaaende have tiltraadt en Reise til Berlin.
Odense Adresse-Contoirs Efterretninger, 1836-09-06
Odense. Ved den Mønstring for Hs. Kongel. Høihed Prinds=Gouvernøren, som afvigte Fredag Formiddag foretoges af vort ny organiserede Brandkorps paa Byens store Torv, gjordes tillige Forsøg med de anskaffede dobbelte Brand samt Rednings=Stiger, og den Orden og Raskhed, hvormed det Hele udførtes, vandt Høistsammes naadigste Tilfredshed. Herfra begav Hs. Kongelige Høyhed sig til Raadstuen, hvor først Arresterne bleve efterseete og derpaa Kjemmer=, Overformynderie= og Kirke-Regnskaberne m. m. foreviste, hvorved Jntet undgik den ædle Fyrstes klare og gjennemtrængende Blik. Sluttelig anbefalede Hs. Konglige Høihed det paatænkte Asyl for fattige Smaabørn til snarest Udførelse. Endnu samme Dag blev ogsaa det herværende Hospital og den dermed forbundne Daareanstalt inspiceret.
Odense Adresse-Contoirs Efterretninger, 1836-09-06
J Løverdags foretog Hs. Kongl. Høihed en Jnspektionsreise til Bogense, og behagede paa Tilbagerelsen at indtage en Diner hos Greve og Kammerherre Bernstorff-Gyldensteen paa Herresædet Gyldensteen. Hs. Kongelige Høihed Prinds Frederik, som var mødt sin høie Fader i Bogense, ledsagede ham til Gyldensteen, hvorpaa han vendte tilbage over Strib til Fredericia. J Søndags bivaanede Hs. K. Høihed Høimessen i St. Hans Kirke, hvorden ordinerede Katechet, Hr. Pastor Borch, prædikede, og tog derefter til Søebysøegaard, for at dinere hos Eieren Hr. Kammerjunker Føns. J Aftes holdtes Samling i Logen, som Hs. K. H. bivaanede. Jmorges er Hs. K. Høihed, afreist til Kjerteminde, og agter imorgen at inspicere de herværende Skoler med flere offentlige Indretninger, hvorefter Høistsamme paa Torsdag forlader Os, for at begive sig til Augustenborg, og her samles med den høitelskede Gemalinde og øvrige høie Familie.
Odense Adresse-Contoirs Efterretninger, 1836-09-06
Odense borgerlige ridende Korps, som igaar foretog sin aarlige Fugleskydning i den Hr. Krigsraad Kellinghuusen tilhørende Lystskov i Tolderlund, nød den Lykke, at Hs. Kongelige Høihed Prinds=Gouvernøren, efter foregaaende Jndbydelse, hædrede samme med sin høie Nærværelse og aabnede Festen med at gjøre de første Skud for Deres Majestæter Kongen og Dronningen, sig selv og høie Gemalinde. Derefter behagede det Hs. Kongelige Høihed at deeltage i en Dejenner, som var foranstaltet i en dertil opført rummelig Pavillon, der af Dhrr. Entrepreneurer var prydet med Festons og Guirlander. Den første Skaal udbragtes af Hs. Kongel. Høihed for den elskede Landsfader under 9 Kanonskud og et treedobbelt Hurra; den næste for Hs. K. Høihed Prinds Christian Frederik af Korpsets Chef, Hr. Ritmester og Kjøbmand Ørnstrup, og efter at nedenstaaende Sang var afsjunget, udbragte Stadshauptmanden Hr. Brodersen et "Længe leve!" for Deres Kongelige Høyheder Gouvernøren med høitelskede Gemalinde. Som en historisk Mærkelighed eier Korpset en smuk Sølvpokal, skjænket det i Aaret 1773 af Hs. K. Høiheds høisalige Fader, i Anledning af at Aaret forud den anden Gevinst ved Korpsets da holdende Skiveskydning var tilfalden Høistsamme. Med bevæget Følelse tog Prinds-Gouvernøren Pokalen og udbragte endnu et Ønske for Korpsets og samtlige Tilstedeværendes Vel, med en hjerteligeskjøn Anvendelse af disse Jnd skriftens Ord:
Odense Adresse-Contoirs Efterretninger, 1836-09-06
J mange Aar og Dage Gid de maae nyde Fred og Held, Som af Pokalen smaae, Hs. Kongelige Høihed forlod derpaa Selskabet under dets gjentagne Hurraraab. Af Gevinsterne bleve i Gaar nedskudte fire, nemlig sjette og femte (Ringen og venstre Vinge, et Par Sølv=Skrue sporer og en Sølv=Sukkerskee, af Hr. Kjøbmand og Forligelseskommissair Eilschou, hiin for Hr. Farver Thornberg og denne for sig selv; anden Gevinst (Halsen, en indvendig forgyldt Sølv=Flødekande, af Hr. Kjøbmand Faber for Hr. Handelsbet. Hagenstrøm, og fjerde (høire Vinge), 6 Theeskeer, af Hr. Kirkeværge P. Jørgensen for Hr. Gjæstgiver Larsen. J Eftermiddag fortsættes Skydningen efter tredie og første Gevinst, Halen og Brystpladen. Mel. Der er et Land &c. Til Glæde samler sig vor grønne Skare J Lundens Telt, i gamle Bøges Ly Hvor raskt til Lyst de stride Kugler fare Mod Fuglen hist, som kneiser imod SkyDen frie Himmel aabner Tankens Fængsel, Og Aanden føler ei det trange Buur; Den høit sig hæver over jordisk Trængsel, Og sværmer frit, saa fri som Guds Natur. Til Glæde! Løsenet blandt os da være, Og trefold Glæde herske her idag Lyd høit vor Glædessang, lyd høit til Ære, For Fyrsten, som vi skue i vort Lag! Ja, ædle Prinds, vor Hyldest Dig vi bringe, Du er vor Lyst, Du er Fionas Pryd For Dig vor Bøn mod Himlen sig skal svinge; Dig hilse vi med Troskabs Jubellyd! Din hulde Viv ei hører her vor Stemme: Vær Du dens Tolk; send over Voven hist, Hvor Hjertet ei sin Barndoms Leg kan glemme, Vor Hilsen som en venlig Ønskeqvist! Lev længe lykkelig ved hendes Side Du Danmarks Haab, Du ædle Christian, En sildig Aften følge Dage blide, Spred Fremtids Lykke over Fædreland!
Odense Adresse-Contoirs Efterretninger, 1836-09-06
Efter flere Dages kold Luft havde Vi i Gaar Formiddags mildt Soelskinsveir, og om Eftermiddagen faldt nogen Regn, hvormed fulgte et Par Tordenskrald.
Odense Adresse-Contoirs Efterretninger, 1836-09-06
Beltpassage fra den 28 Aug. til 4 Septbr. 1836. Fra Fyen til Sielland. Professor Lütken med Familie; Jfr. Jensen og Høegh; Student Meyer; Kherre Grev Rantzau; Justitsraad Skibsted; Discipel Luun; Frue Fønss med 2 Døttre; Student Regen burg; Underbibliothekar Thorsen; Frue Engelstoft; Mad. Fæster; Kjøbmd. Lorenzen; Handelsfuldm. Brünger; Frøken Leth, Kjøbmd. M. Unna; Skolelærer Mogensen med Søn; Birkedommer Friis, Oberstl. v. Malling; Kongel. Solodandser Larcher med Familie, Kjøbmændene Hernbrodt, Møller og Thomsen; Kapit. Wilkens; Kand. theol. Mønster; Prokurator Jørgensen; Jfr. Risom, Møller Nellemann, Premierlieuten. v. Chenon; Pastor Bare; Kand. juris Rasmussen; Søkadet Grev Bernstorff, Frue Etatsraadinde Bagger; Frøken Bagger; Kapit. v. Hindenburg; Mundkok Casadaban; Eleverne Siemsen, Dyring, A. F. og F. Moltke; Kjøbmd. Petersen; Jfr. Walther; Hr. Walther; Kammerjkr. Mylius med Tjener; Sekretair Neergaard; Pastor Bonnevie og Familie, Komtesserne E. og S. Lerche med Kammerifr.; 2 Frøkener Rosenvinge; Lieuten. v. Stricker; Hofjægermester v. Krogh; Amtmand v. Tillisch; Kherre Amtmand v. Krogh; Hofjægermester Baron Reedz-Thort; Forstkandidat Hempel; Volontair Tychsen; Frue Benzon; Kand. theol. Kliene; Architekt Hansen; Student Lausen; Kand. juris Møller; Kancellist Høst; Etatsraad Johnson; Gjørtlermester Bruun; Frøken Dinesen. Fra Sielland til Fyen.
Odense Adresse-Contoirs Efterretninger, 1836-09-06
Etatsr. Schønning; Konferentsr. Schønning med Familie: Mad. Rick; Frøken Schubarth; Kjøbmd. Alexander; Frue Prinzen og Søn, Pastor Knap med Frue og Datter; Sekondl. Rothe; Jfr. Steenberg; Toldforvalter Moritzen; Auditeur Rothe; Mad. Fleischer; Dr. med. Helweg og Søn, Mad. Krarup og Datter; Jfr. C. og S. Blesberg; Justitsraad Boesen; Kand. theol. Hoffmann, Dhrr. C. Termansen og Fogh; Jfr. Fogh; Handelsbet. Lund; Mad. Huusmann; Høker Petersen.
Odense Adresse-Contoirs Efterretninger, 1836-09-06
Passagerer med Dampskibet Løven, den 27 Aug. og 2 Septbr. Fra Svendborg til Kiel, Kjøbmændene Boje og Jacobi Fra Faaborg til Svendb., Fuldmægtigerne Jensen og Sandager. - Fra Svendb. til Korsøer, Professor Bredsdorff med Frue, Børn og Pige; Fuldmægtig Dænker med Familie; Jfr. Møller; Bogholder Lange med Familie og Pige. - Fra Kiel til Svendb., Kjøbmd. Meyer; Gartner Madsen.
Odense Adresse-Contoirs Efterretninger, 1836-09-06
(Jndsendt.) Som erfares, vil en Plan, som Lærer Raben ved Borgerskolen her i Odense i flere Aar har arbeidet paa, nu blive realiseret. Den bestaaer i at forskaffe Almueskolerne et Apparat, til Skriftlæsning, ved at lade lithographere endeel forskjellige Haandskrifter. Det første Ark skal allerede være under Arbeide. Anmelderen, der har seet Samlingen af Haandskrifterne, kan ikke andet end anbefale dette Værk, som meget nyttigt i vore Almueskoler, saavel med Hensyn til Mangfoldigheden og det hensigtsmæssige Valg af Materien, som Haandskrifternes Forskjellighed.
Odense Adresse-Contoirs Efterretninger, 1836-09-06
AVERTISSEMENTS. Et hvidt Tørklæde er den 5 huj. om Morgenen tabt paa Veien over Torvet til Løve-Apotheket: Finderen ombedes, imod Findeløn, at aflevere det paa Politiekammeret. Bisse I Anledning af Hs. Kongelige Høihed Prinds Christian Frederiks høie Fødselsdag bliver Diner paa Nyborg Postgaard Søndagen den 18 Septbr. førstkommende, Eftermiddag Kl. 3 ½, hvortil Udenbyes, indbydes.
Odense Adresse-Contoirs Efterretninger, 1836-09-06
Paa Adressekontoirets Boglade faaes: Læren om Servituter og andre dermed beslægtede Eiendoms byrder efter de danske Love. En Haandbog for theoretiske og praktiske Jurister, Bygmestere og faste Eiendoms=Besiddere i Kjøbstæderne og paa Landet, af T. Algreen=Ussing, 5 Rbd. Den tydske Grammatik for Dansktalende. Jndrettet til Brug saavel ved Underviisning som ved fortsat eget Studium, af P. Hjorth. Tredie Udgave. Geographie für Real- und Bürgerschulen, so wie auch für die unteren und mitteren Klassen der Gelehrtenschulen, mit besonderer Berücksichtigang der dänischen Staates. Von J. Bruhn, Jnspektor und Lehrer an der St. Petri KnabenRealschule in Kopenhagen. Zweite, vermehrte und verbeserte Ausgade. 5 Mk. 8 s. indb.
Odense Adresse-Contoirs Efterretninger, 1836-09-06
Skudsmaalsbøger. for Tjenestetiende faaes paa Adressekontoirets Boglade.
Odense Adresse-Contoirs Efterretninger, 1836-09-06
Udtog af Lægdsrollen, til Brug ved forestaaende Session, faaes paa Adressekontoiret. "West of Scotland Fire Insurance, Company. For ovennævnte vestskotlandske Brandforsikkrings Compagnie, der medrette regnes blandt de første og respectableste Forsikkringsselskaber i Storbrittanien, og hvis Hovedbureau er i Glasgow, er Undertegnede udnævnt til Agent for Fyen. Saavel Bygninger, som Varer, Meubler og Effecter forsikkres i dette Compagnie efter fire forskjellige Classer, med Hensyn til den større eller mindre Fare, for hvilken de forsikkrede Gjenstande ere udsatte. Planer for Compagniets Virksomhed, og nærmere Oplysninger erholdes hos Ths. Ch. Grut. Odense den 16 August 1836. "Scottish Amicable Lise Assurance, Society.
Odense Adresse-Contoirs Efterretninger, 1836-09-06
Ligeledes er Undertegnede udnævnt til Agent heri Provindsen for det, under samme Patronat og Direction oprettede, skotske venskabelige Livsassurance-Selskab, om hvilket nærmere Oplysninger ogsaa beredvilligen meddeles af Th. Ch. Grut. Odense den 16 August 1836.
Odense Adresse-Contoirs Efterretninger, 1836-09-06
En velopdragen konfirmeret Dreng af dannede Forældre, der regner og skriver godt, kan strax eller til November blive antaget i Handelslære. Man behager at melde sig i en forseglet Billet paa Adressekontoiret, mærket C. B., hvori Forældrenes Stand og Navn meddeles.
Odense Adresse-Contoirs Efterretninger, 1836-09-06
Gode Sengefjer og Duun indtræffer, som sædvanlig, paa Hestemarkedet den 4 Octbr. Den i Dag paabegyndte, men formedelst Mangel paa Liebhavere hævede, Auction over et Partie Blomster i Potter, bliver, efter Reqvirentens Begjering, fortsat i Gjæstgiver Strøms Gaard paa Vestergade, førstk. Fredag den 9d. M., om Eftermiddagen Kl. 5, hvilket herved bekjendtgjøres til Lysthavendes Efterretning. Reimuth. Odense den 5 Septbr. 1836.
Odense Adresse-Contoirs Efterretninger, 1836-09-08
65 Aargang. No 159 tiets Fyens Kongelig ene privilegerede. Adresse- og politiske Avis, samt Avertissementstidende. Forsendes med Brevposten, overalt i de danske Stater. Redigeres, trykkes og udgives i Odense. af Søren Hempel, Kancellieraad. Torsdagen. 8 September 1836. Jndhold. Spanien (Forholdsregler af det nye Ministerium. Carlisternes Nederlag). - Fædrelandet. Kongehuset,
Odense Adresse-Contoirs Efterretninger, 1836-09-08
Offentlige Foranstaltninger. Handels-Efterretning. Videnskabelighed. Tildragelse. Blandinger. Odense.
Odense Adresse-Contoirs Efterretninger, 1836-09-08
Spanien. Det synes endnu ikke bestemt, naar Cortes skulle sammenkaldes, men dog taler Formodningen for, at dette vil skee den 24 October. De nye Deputerede blive naturlig viis valgte ifølge Konstitutionens Forskrifter, og talrigere end før, da deres Antal vil beløbe sig til 258. J Hovedstaden var Roligheden ikke bleven forstyrret siden den 18de, endskjøndt Gemytterne endnu ere noget ophidsede, og Konstitutionens Venner meente, at den nye Regjering nok vil bringe Orden i Finantsystemet, hvilket imidlertid er en vanskelig Opgave. Jøvrigt betragtes det nuværende Ministerium kun som et provisorisk, og en Finantsminister er endnu ikke udnævnt; dog troer Man, at Calatrava vil benytte sig i den Henseende af Mendizabals Raad, om endog denne ikke selv vil overtage et saa møisommeligt Arbeide. Flere Dekretter af det nye Ministerium have fundet almindeligt Bifald. Saaledes ere 16 Embedsmænd, som formedelst deres Opposition bleve afsatte af Jsturis, atter indsatte i deres Embeder. Naturligviis er Pressefriheden atter oprettet i sin videste Omfang efter en Lov fra Aaret 1822, og Censur udøves kun imod Skrifter, som angribe den katholske Religion. Ligeledes er det saakaldte sorte Kabinet, der befattede sig med at opbryde Breve, og var bleven gjenindført af Jsturis, afskaffet. Hvor denne faldne Minister iøvrigt opholder sig, omtales ikke, men derimod hedder det, at tre af hans Kolleger, Dhrr. Mende-Vigo, Apuso og Blanco, skulle være fængslede. Disse Mænd have intet Godt at vente, hvis Man skal dømme efter en Artikel, som det nye Ministerium har ladet indrykke i Bladet Espagnol, hvori der siges, at de opirrede til en frygtelig Modstand ved deres Opposition imod Cortes og Jntriquer ved Valgene, ved Oprettelsen af Militair=Kommissioner, ved at erklære Hovedstaden i Beleiringstilstand og lignende Feil." Fremdeles hedder det: "Disse ere de Hovedklager, vi anføre mod det sidste Ministerium. Alle Midler til Forsvar skal dog forundes de Anklagede; men ere de skyldige, skulle de rettes med Retfærdighedens Sværd, for at vise Verden, hvorledes vi straffe Lovens Overtrædere, hvor høi deres Stilling end er. Nationen taalte, at Jsturiz opløste Cortes, uagtet Valgloven endnu ikke var voteret; men da Rebellerne" udbredte sig mere og meere, proklamerede den Konstitutionen, fordi den af Erfaring vidste, at en Ministerforandring intet betyder, naar Landet ingen Borgen har for Fremtiden. Regjeringen maa fremfor Alt med al Kraft udrydde Rebellerne, gjenindføre vigtige Love fra begge de konstitutionelle Perioder og samle Oplysningens Venner og sig." Saaledes udtrykke Ministrene sig, men de revolutionaire Blade gaae naturligviis til Yderligheder, og et af dem paastaaer uden videre, at der først maa skydes et halvt Dusin Generaler, førend Mankan vente sig noget Godt. Hvor lidet Hs. Majestæt under denne nye Omvæltning, er, ifølge et fransk Blad, indlysende deraf, at hun har maattet vælge Rodil til Krigsminister, som hun kun har kunnet bortfjerne ved at udnævne ham til General for Nordarmeen, der nu har erklæret sig for Konstitutionen. J hans Fraværelse skal Brigaderen Camba forestaae Krigsministeriet.
Odense Adresse-Contoirs Efterretninger, 1836-09-08
Det er naturligt, at Beretningerne fra et Land, som en bevæget af en saa voldsom Gjæring, maa være forvirrede og tildeels modsigende. Medens saaledes det seirende Partie haaber en lykkelig Fremtid af en mangelfuld Konstitution, skildres Begivenhederne fra den anden Side med de sorteste Farver, og den største Andeel i dem tilskrives hemmelige Selskaber. Klubbernes Almagt - hedder det hæver sig truende mod Don Carlos, og Ministeriet, at sige naar det først er kompletteret, vil benytte denne kraftige Hielp til at knuse den carlistiske Faktion. Midt i denne konvulsiviske Tilstand, som vel endnu længe vil føre Ulykker over et kjekt og høimodigt Folk, og hære et af Europas skjønneste Lande, synes den nye Vending i Tingene at have en gunstig Jndflydelse paa Krigen mod Carlisterne. Saaledes har den fra den belgiske Revolution bekjendte General van Halen slaaet Basilio ved Maranchon i Gammel-Castilien, og frataget ham endeel Munition og Vaaben. Divisionen Soria af Centrallarmeen har ved Villarluengo seiret over flere forenede carlistiske Bander, og erobret 5000 Flinter og 500 Heste. Ogsaa Orribarrens Seier over Jturralde har ikke været saa ubetydelig, da han ifølge de seneste Efterretninger, har taget over 1000 Md. til Fange, hvoraf største Delen med Begeistring har sluttet sig til de konstitutionelle Tropper. Cordova, som paa Calatravas Befaling har maattet overgive Kommanden til Espartero, er nu virkelig flygtet til Frankerig, for at undgaae en mulig Krigsret. Høist vigtigt er det endelig, at den spanske Gesandt i Paris med sit hele Personale har vægret sig ved at erkjende Konstitutionen af 1812, hvoraf franske Blade slutte, at alvorlige Farer true den gjenoprettede Forfatning.
Odense Adresse-Contoirs Efterretninger, 1836-09-08
Fædrelandet. Kongehuset. Den høisalige Landgreve Carl af Hessen havde i 70 Aar været Ridder af Elephanten, i 68 Aar Statholder i Hertugdømmene og i 22 Aar Generalfeldtmarskal. Med et omfattende Blik og en sjelden Humanitet røgtede den Forevigede sit Kald herneden, og søgte bestandig at berige sin Aand med Videnskabernes uvurderlige Skatte. Han gjorde sine Studier frugtbringende og udgav i Aaret 1824 et Værk under Titel: "Explication de lapierre 20diacale du temple de Denderal, som roses af Kjendere. Ogsaa prises de Taler, som den af sand Religiøsitet besielede Fyrste holdt i det Slesvig=Holstenske Bibelselskabs Forsamlinger, som høist udmærkede. Saaledes var den Hensovede dygtig i enhver Retning, hvori han bevægede sig, og opfyldt af den stille Sielefred, som et vel ført Liv skjænker, og lykkelig Den, om hvem det kan siges: Hans Afsked fra denne Verden var blid og rolig. Jntet Suk, ingen Minefordreielse ledsagede den stille Hendøen, som betegnede Overgangen fra dette Liv til det Evige. Han har ikke seet Døden."